**Rondel de Aprilie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondel de Aprilie

Cu flori multe-mpodobită

A bătut la geam, Aprilie,

Luna scumpă-n bucurie

În smarald sublim gătită.

Şi-a pus mantia-nflorită

Peste-a ţării mândră glie,

Cu flori multe-mpodobită

A bătut la geam, Aprilie.

Vremea-i dulce, liniştită,

Şi miei zburdă-n veselie...

Zor şi freamăt e-n câmpie

L-altă viaţă acum trezită,

Cu flori multe-mpodobită

A bătut la geam, Aprilie.

Flavius Laurian Duverna